# Is Design Dead

Artikkelissaan Is Design Dead ( <http://martinfowler.com/articles/designDead.html> ) Martin Fowler käsittelee Extreme Programmingin suhdetta ohjelmistosuunnitteluun. Fowlerin keskeinen väite on, että XP ei heitä suunnittelua romukoppaan, vaan käyttää evolutionääristä suunnittelua laajan etukäteissuunnittelun sijasta. XP-tyylinen evolutionäärinen suunnittelu tarkoittaa YAGNI:n huomioonottamista ohjelmoinnissa, eikä niinkään suunnittelumallien roskiin heittämistä. Ilmeisesti suunnittelumallien tulisi olla niin hyvin takaraivossa, että niiden tuottaminen koodiin ei tarvitse ylimääräistä vaivaa.

# An Approach to Internal Domain-Specific Languages in Java

Artikkelissaan An Approach to Internal Domain-Specific Languages in Java Alex Ruiz ja Jeff Bay käsittelevät sovelluskohtaisten kielten (Doman Specific Language, DSL) hyötyjä ja toteutusta Javalla. Heidän argumenttinsa on, että Javalla voi kirjoittaa mielekkäitä DSL:a, jotka hyötyvät IDE:n syntaksi- ja refaktorointiominaisuuksista. Kaksi tärkeää tekniikkaa DSL:n luomiseksi ovat metodiketjutus (rakentajaoliot) sekä staattiset tehdasmetodit. DSL:n etuja kannattanee harkita mikäli kirjoittaa API:a, jonka on tarkoitus olla laajassa käytössä.